เรื่องร้องเรียน: ต้นไม้ริมคลองระบายน้ำที่บ่อสูบน้ำบำเพ็ญกุศล 2 ต้นมีกิ่งก้านพาดสายไฟและปิดบังไฟส่องถนน ส่วนอีกต้นแห้งตายคาต้น เมื่อวานฝนตกลมแรง กิ่งที่แห้งร่วงหล่นลงมาและลำต้นมีร่องรอยการผุพัง อาจจะหักลงมาได้ทุกเวลา
การดำเนินการของเจ้าหน้าที่: ได้ดำเนินการตัดแต่งกิ่งไม้ที่บังไฟสองสว่างแล้ว ในส่วนของต้นไม้ที่ยืนต้นตายนั้น เจ้าหน้าที่ไม่สามารถปีนขึ้นไปตัดได้เพราะเกรงจะเกิดอันตราย และการใช้รถกระเช้าก็ไม่สามารถดำเนินการได้ เนื่องจากบริเวณริมคลองมีช่องทางขนาดเล็กไม่สามารถนำรถกระเช้าของเขตสาทรที่มีขนาดใหญ่ เข้าไปดำเนินการได้ จำเป็นต้องประสานหน่วยงานที่มีรถกระเช้าขนาดเล็กมาดำเนินการตัดออกให้ต่อไป
ความเห็นของผู้แจ้ง: ขอบคุณเจ้าหน้าที่ทุกท่านและเข้ามาแก้ปัญหาอย่างรวดเร็วค่ะ
พื้นที่: แขวงทุ่งวัดดอน เขตสาทร กรุงเทพมหานคร